open-index/open-wikipedia-markdown huggingface dataset:
Վասիլի Սրեդին

**Վասիլի Սրեդին** (, ), ռուս դիվանագետ։

## Կենսագրություն
1972 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։

1972 թվականից զբաղվել է դիվանագիտական գործունեությամբ։

* 1972-1983 թվականներ՝ աշխատել է ԱՄՆ-ի և Կամերունի ԽՍՀՄ դեսպանատներում։
* 1983-1989 թվականներ՝ ԽՍՀՄ արտաքին գործերի նախարարության ԱՄՆ-ի և Կանադայի բաժնի երկրորդ քարտուղար, առաջին քարտուղար, խորհրդական, վարիչ։
* 1989-1990 թվականներ՝ ԽՍՀՄ արտաքին գործերի նախարարության ԱՄՆ-ի և Կանադայի վարչության բաժնի վարիչ, պետի տեղակալ։
* 1990-1996 թվականներ՝ Կանադայում ԽՍՀՄ, իսկ 1991 թվականից հետո՝ Ռուսաստանի Դաշնության դեսպանատան խորհրդական-դեսպանորդ։
* 1996-1997 թվականներ՝ Ռուսաստանի Դաշնության արտաքին գործերի նախարարության Հյուսիսային Ամերիկայի դեպարտամենտի փոխտնօրեն։
* 1997-1998 թվականներ՝ Ռուսաստանի Դաշնության արտաքին գործերի նախարարության Հյուսիսային Ամերիկայի դեպարտամենտի տնօրեն։
* 1998 թվականի հոկտեմբերի 30-ից մինչև 2001 թվականի հոկտեմբերի 17-ը եղել է Ռուսաստանի Դաշնության արտաքին գործերի նախարարի տեղակալ՝ պետական քարտուղար։
* 1999 թվականի հոկտեմբերի 5-ից մինչև 2002 թվականի հունվարի 8-ը եղել է Ռուսաստանի Դաշնության նախագահի մերձավորարևելյան կարգավորման հարցերով հատուկ ներկայացուցիչ։
* 1999 թվականի նոյեմբերից մինչև 2000 թվականը եղել է Ռուսաստանի դաշնության ներկայացուցիչը ՅՈՒՆԵՍԿՕ-ի գործադիր խորհրդում։ Շատ անգամ ղեկավարել Է Ռուսաստանի պատվիրակությունները ՅՈՒՆԵՍԿՕ-ի գործադիր կոմիտեի նստաշրջաններում, մերձավորարևելյան կարգավորման շուրջ բանակցություններում։

## Դիվանագիտական աստիճան
* 1-ին դասի արտակարգ և լիազոր դեսպանորդ (1993 թվականի հոկտեմբերի 1)
* Արտակարգ և լիազոր դեսպան (1998 թվականի ապրիլի 17)

## Ծանոթագրություններ

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Ֆերդի Թայֆուր

**Ֆերդի Թայֆուր** (), թուրք երգիչ, դերասան և կոմպոզիտոր։ Թուրքիայի պատմության մեջ արաբեսկների ամենահայտնի և հաջողված կատարողներից մեկը։ Փառքի գագաթնակետին նրա ժողովրդականությունը համեմատելի է այնպիսի աստղերի հետ, ինչպիսիք են Զեքի Մյուրենը, Բարըշ Մանչոն և Աժդա Փեքանը։

## Կենսագրություն
Ծնվել է 1945 թվականի նոյեմբերի 15-ին, Ադանայում։ Ապագա երգչի հայրը՝ Ջումալի Բեյը, որդուն անվանել է այն ժամանակ հնչյունավորման հայտնի դերասան Ֆերդի Թայֆուրի պատվին։ Երգչի ուսումը դպրոցում ընդհատվել է հոր սպանության պատճառով, ինչը նրան ստիպել է փոքր տարիքից աշխատել, ինչպես նաև` ֆերմայում օգնել խորթ հորը։ Երբեմն նաև երգում էր հարսանիքների ժամանակ։

Թայֆուրը որոշել է զբաղվել երաժշտական կարիերայով այն բանից հետո, երբ երկրորդ տեղն է զբաղեցրել երգի մրցույթում, որի մասին հայտարարությունը պատահաբար կարդացել է թերթում։ Դրանից հետո Թայֆուրը, հակառակ խորթ հոր կամքին, մեկնել է Ստամբուլ, որտեղ աշխատել է` նվագելով սազ։ Իր առաջին «Yapıştı Canıma Bir Kara Sevda» ալբոմը նա թողարկել է 22 տարեկանում։ Այս և մի շարք հետագա ալբոմներ այնքան էլ մեծ հաջողություն չեն ունեցել, ուստի Թայֆուրը ստիպված է եղել վերադառնալ Ադանա և տրակտորավար աշխատել։

Միայն 1970 թվականին թողարկված թվով յոթերորդ «Kaderimsin» ալբոմը Թայֆուրին ճանաչում է բերել։ Դրանից հետո նա սկսել է թողարկել տարեկան երկու ալբոմ, որոնցից յուրաքանչյուրում եղել է երկու երգ։ 1976 թվականին Թայֆուրը թողարկել է իր ամենահայտնի` «Çeşme» (Շատրվան) ալբոմը։ Նույն թվականին սկսվել է Թայֆուրի դերասանական կարիերան. նա նկարահանվել է «Çeşme» (Շատրվան) ֆիլմում։ 1976-89 թվականներին Թայֆուրը նկարահանվել է 34 կինոնկարներում և բոլորում երգեր է կատարել։ 2000 թվականից հետո սկսել է նկարահանվել նաև հեռուստասերիալներում։

Դարձել է «Golden Record Awards»-ի 9 մրցանակների դափնեկիր։

### Անձնական կյանք
1974 թվականին ամուսնացել է Զելիխա Թուրան Բայբուրթի հետ, նրանք ունեցել են երեք երեխա։ 1976 թվականին ամուսնացել է երկրորդ անգամ, նրա նոր կինը դարձել է Նեջլա Նազիրը, որի հետ ծանոթացել էր «Çeşme» (Շատրվան) ֆիլմի նկարահանումների ժամանակ։

## Ծանոթագրություններ

Կատեգորիա:20-րդ դարի դերասաններ
Կատեգորիա:Դերասաններ այբբենական կարգով
Կատեգորիա:Թուրք դերասաններ
Կատեգորիա:Թուրք երգիչներ
Կատեգորիա:Թուրք կինոդերասաններ
Կատեգորիա:Թուրք կոմպոզիտորներ
Կատեգորիա:Թուրքիայի պետական արտիստներ
Կատեգորիա:Կոմպոզիտորներ այբբենական կարգով
Վլադիմիր Ստոլյարով

**Վլադիմիր Ստոլյարով** (, ), ռուս դիվանագետ։

## Կենսագրություն
1963 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1980 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։

1963 թվականից զբաղվում է դիվանագիտական գործունեությամբ։

* 1991 թվականի մարտի 21-ից մինչև 1997 թվականի ապրիլի 4-ը Կաբո Վերդեում եղել է Խորհրդային Միության, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է։

## Դիվանագիտական աստիճան
* 1-ին դասի արտակարգ և լիազոր դեսպանորդ (1991 թվականի մարտի 21)

## Ծանոթագրություններ

## Արտաքին հղումներ
* Биография на сайте Центра военно-политических исследований МГИМО

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Ալեքսեյ Սոլոմատին

**Ալեքսեյ Սոլոմատին** (, ), ռուս դիվանագետ։ 1-ին դասի արտակարգ և լիազոր դեսպանորդ։

## Կենսագրություն
1990 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին և անգլերենին։

1990 թվականից զբաղվում է դիվանագիտական գործունեությամբ։

* 2004 թվականից մինչև 2013 թվականը եղել է Ռուսաստանի Դաշնության արտաքին գործերի նախարարության Մերձավոր Արևելքի և Հյուսիսային Աֆրիկայի դեպարտամենտի ավագ խորհրդական, բաժնի պետ, տնօրենի տեղակալ։
* 2013 թվականի մարտի 4-ից մինչև 2018 թվականի օգոստոսի 17-ը Քուվեյթի Հանրապետությունում եղել է Ռուսաստանի Դաշնության արտակարգ և լիազոր դեսպան։
* 2018 թվականից աշխատում է Ռուսաստանի Դաշնության արտաքին գործերի նախարարության Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալի պաշտոնում։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2014 թվականի դեկտեմբերի 16)
* 1-ին դասի արտակարգ և լիազոր դեսպանորդ (2020 թվականի հունիսի 8)

## Ծանոթագրություններ

## Արտաքին հղումներ
* МИД России
* Краткая биография на сайте Посольства России в Кувейте

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Անդրեյ Ստեպանով (դիվանագետ)

**Անդրեյ Ստեպանով** (, ), խորհրդային և ռուս դիվանագետ։ Արտակարգ և լիազոր դեսպան։

## Կենսագրություն
1953 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։

1953 թվականից զբաղվել է դիվանագիտական գործունեությամբ։

* 1956-1960 թվականներին՝ Ռոստոկում (ԳԴՀ) ԽՍՀՄ հյուպատոսության փոխ-հյուպատոս, ԳԴՀ-ում ԽՍՀՄ դեսպանության երկրորդ քարտուղար։
* 1960-1962 թվականներին՝ ԽՍՀՄ արտաքին գործերի նախարարության երրորդ եվրոպական բաժնի աշխտակից։
* 1962-1978 թվականներին՝ ԽՍՀՄ արտաքին գործերի նախարարության բարձրագույն դիվանագիտական դպրոցում (1974-ից Դիվանագիտական ակադեմիայում) գիտաուսումնական աշխատանք է ծավալել։
* 1978 թվականին ԽՍՀՄ արտաքին գործերի նախարարության բարձրագույն դիվանագիտական դպրոցում «Գերմանիայի և Չինաստանի միջև հարաբերությունները և եվրոպական անվտանգությունը (1949-1975 թթ.)» թեմայով պաշտպանել Է պատմական գիտությունների դոկտորի գիտական աստիճան ստանալու դիսերտացիան։
* 1978-1982 թվականներին՝ Ավստրիայում ԽՍՀՄ դեսպանի խորհրդական։
* 1987-1990 թվականներին՝ ԽՍՀՄ արտաքին գործերի նախարարության կադրերի և ուսումնական հաստատությունների գլխավոր վարչության պետի առաջին տեղակալ։
* 1990-1992 թվականներին՝ Մոսկվայի Միջազգային հարաբերությունների պետական ինստիտուտի ռեկտոր։
* 1992 թվականի սեպտեմբերի 21-ից մինչև 1999 թվականի հոկտեմբերի 21-ը Շվեյցարիայում եղել է Ռուսաստանի Դաշնության արտակարգ և լիազոր դեսպան։
* 1995 թվականի փետրվարի 28-ից մինչև 1999 թվականի հոկտեմբերի 21-ը Լիխտենշտայնում եղել է  Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է եղել, ունեցել երկու դուստր։

## Դիվանագիտական աստիճան
* Արտակարգ և լիազոր դեսպան

## Գրքեր
* Unknown Liechtenstein. Through the Eyes of the First Russian Ambassador. М., 2002.
* The Russians and the Swiss. Notes of a Diplomat. М., 2006.
* The Bern Diaries of the Russian Ambassador. 1992-1999. М., 2011.

## Ծանոթագրություններ

## Գրականություն
* Кто есть кто в России и в ближнем зарубежье: Справочник. - М: Издательский дом «Новое время», «Всё для Вас», 1993. - С. 617. - ISBN 5-86564-033-X
* Андрей Иванович Степанов (1930-2018) // Новая и новейшая история. - 2018. - № 5. - С. 249.

## Արտաքին հղումներ
* Биография на сайте Центра военно-политических исследований МГИМО

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Խորհրդային պատմաբաններ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ՌԴ գիտության վաստակավոր գործիչներ
Կատեգորիա:Պատմական գիտությունների դոկտորներ
Իվան Սոլտանովսկի

**Իվան Սոլտանովսկի** (, ), ռուս դիվանագետ։

## Կենսագրություն
1977 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1990 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է ֆրանսերենին, գերմաներենին, ուրդուին և անգլերենին։

1977 թվականից զբաղվում է դիվանագիտական գործունեությամբ։

* 1977-1993 թվականներ՝ ԽՍՀՄ արտաքին գործերի նախարարության Հարավային Ասիայի դեպարտամենտի, Պակիստանում և Հնդկաստանում Խորհրդային Միության և Ռուսաստանի գլխավոր հյուպատոսարանների և դեսպանությունների աշխատակից։
* 1993-1996 թվականներ՝ Ռուսաստանի արտաքին գործերի նախարարության անվտանգության և սպառազինության հարցերով վարչության խորհրդական
* 1996-2000 թվականներ՝ ԵԱՀԿ-ի Ռուսաստանի մշտական ներկայացուցչության խորհրդական։
* 2000-2003 թվականներ՝ Ռուսաստանի արտաքին գործերի նախարարության անվտանգության և սպառազինության հարցերով դեպարտամենտի բաժնի պետ, տնօրենի տեղակալ։
* 2003-2009 թվականներ՝ Բրյուսելում ՆԱՏՕ-ի Ռուսաստանի մշտական ներկայացուցչի տեղակալ։
* 2009-2011 թվականներ՝ Ռուսաստանի արտաքին գործերի նախարարության Համաեվրոպական համագործակցության դեպարտամենտի փոխտնօրեն։
* 2011-2015 թվականներ՝ Ռուսաստանի արտաքին գործերի նախարարության hամաեվրոպական համագործակցության դեպարտամենտի տնօրեն։
* 2015 թվականի հոկտեմբերի 1-ից հանդիսանում է Եվրոպայի Խորհրդի Ռուսաստանի Դաշնության մշտական ներկայացուցիչ։

## Անձնական կյանք
Ամուսնացած է, ունի մեկ որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2005 թվականի հունիսի 6)
* 1-ին դասի արտակարգ և լիազոր դեսպանորդ (2008 թվականի հուլիսի 31)
* Արտակարգ և լիազոր դեսպան (2016 թվականի հոկտեմբերի 17)

## Ծանոթագրություններ

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Նիկոլայ Սոֆինսկի

**Նիկոլայ Սոֆինսկի** (, ), ռուս դիվանագետ։

## Կենսագրություն
1980 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։

1990 թվականից զբաղվում է դիվանագիտական գործունեությամբ։

* 1995 թվականից մինչև 2000 թվականն Իսպանիայում եղել է Ռուսաստանի Դաշնության դեսպանատան խորհրդական-դեսպանորդ։
* 2000-2003 թվականներին եղել է Ռուսաստանի Դաշնության արտաքին գործերի նախարարության Հյուսիսային Ամերիկայի դեպարտամենտի փոխտնօրեն։
* 2003-ից մինչև 2008 թվականը Հյուստոնում եղել է Ռուսաստանի Դաշնության հյուպատոս։
* 2008 թվականի մայիսից մինչև 2011 թվականի փետրվարը եղել է Ռուսաստանի Դաշնության արտաքին գործերի նախարարության Հյուսիսային Աֆրիկայի դեպարտամենտի տնօրեն։
* 2011 թվականի փետրվարի 15-ից մինչև 2015 թվականի հունվարի 19-ը Պերուում եղել է Ռուսաստանի Դաշնության արտակարգ և լիազոր դեսպան։
* 2015 թվականից մինչև 2018 թվականը եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի տնօրենի տեղակալ։
* 2018 թվականի հունվարի 10-ից Ուրուգվայում զբաղեցնում է Ռուսաստանի Դաշնության արտակարգ և լիազոր դեսպանի պաշտոնը։

## Անձնական կյանք
Ամուսնացած է, ունի մեկ որդի և մեկ դուստր։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1996 թվականի դեկտեմբերի 30)
* 1-ին դասի արտակարգ և լիազոր դեսպանորդ (2018 թվականի սեպտեմբերի 3)

## Ծանոթագրություններ

## Արտաքին հղումներ
* МИД России

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Կատեգորիա:Պատմական գիտությունների թեկնածուներ
Ալեքսանդր Տոկովինին

**Ալեքսանդր Տոկովինին** (, ), ռուս դիվանագետ։

## Կենսագրություն
1978 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։

1978 թվականից զբաղվում է դիվանագիտական գործունեությամբ։

* 1994 թվականից մինչև 1996 թվականը եղել է Ռուսաստանի Դաշնության արտաքին գործերի նախարարության Մերձավոր Արևելքի և Հյուսիսային Աֆրիկայի վարչության Իսրայելի և Պաղեստինի բաժնի պետ։
* 1996-2001 թվականներին Եգիպտոսում եղել է Ռուսաստանի Դաշնության դեսպանատան խորհրդական-դեսպանորդ։
* 2001-ից մինչև 2004 թվականը եղել է Ռուսաստանի Դաշնության արտաքին գործերի նախարարության արտաքին քաղաքական պլանավորման դեպարտամենտի փոխտնօրեն։
* 2004 թվականի փետրվարի 17-ից մինչև 2008 թվականի օգոստոսի 27-ը Մարոկկոյում եղել է Ռուսաստանի Դաշնության արտակարգ և լիազոր դեսպան։
* 2008 թվականի նոյեմբերից մինչև 2011 թվականի մայիսը եղել է Ռուսաստանի Դաշնության արտաքին գործերի նախարարության արտաքին քաղաքական պլանավորման դեպարտամենտի փոխտնօրեն։
* 2011 թվականի հունիսի 1-ից մինչև 2016 թվականի հունիսի 16-ը եղել է Ռուսաստանի Դաշնության արտաքին գործերի նախարարության արտաքին քաղաքական պլանավորման դեպարտամենտի տնօրեն։
* 2013 թվականից մինչև 2016 թվականը եղել է Ռուսաստանի Դաշնության արտաքին գործերի նախարարության կոլեգիայի անդամ։
* 2016 թվականի հունիսի 16-ից Բելգիայում հանդիսանում է Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի երեք որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1998 թվականի հունիսի 2)
* 1-ին դասի արտակարգ և լիազոր դեսպանորդ (2008 թվականի փետրվարի 11)
* Արտակարգ և լիազոր դեսպան (2012 թվականի հուլիսի 30)

## Ծանոթագրություններ

## Արտաքին հղումներ
* Б МИД России
* Биография на сайте СВОП

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Վլադիմիր Սոլոցինսկի

**Վլադիմիր Սոլոցինսկի** (, ), ռուս դիվանագետ։

## Կենսագրություն
1970 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է թուրքերենին և անգլերենին։

1970 թվականից զբաղվում է դիվանագիտական գործունեությամբ։

* 1995 - 1997 թվականներ՝ Ռուսաստանի արտաքին գործերի նախարարության Ասիայի չորրորդ, ապա երրորդ դեպարտամենտի բաժնի պետ։
* 1997 - 2000 թվականներ՝ Լվովում Ռուսաստանի Դաշնության գլխավոր հյուպատոս։
* 2000 - 2002 թվականներ՝ Ռուսաստանի արտաքին գործերի նախարարության եվրոպական երրորդ դեպարտամենտի փոխտնօրեն։
* 2002 - 2006 թվականներ՝ հատուկ հանձնարարականների դեսպան և Դոնի Ռոստովում Ռուսաստանի արտաքին գործերի նախարարության ներկայացուցիչ։
* 2006 թվականի հունիսի 8-ից մինչև 2010 թվականի նոյեմբերի 17-ը Մակեդոնիայի Հանրապետությունում եղել է Ռուսաստանի Դաշնության արտակարգ և լիազոր դեսպան։
* 2011 - 2013 թվականներ՝ Ռուսաստանի արտաքին գործերի նախարարության դեպարտամենտի տեղակալ։
* 2013 թվականից հանդիսանում է Ռուսաստանի արտաքին գործերի նախարարության Ռուսաստանի Դաշնության սուբյեկտների ղեկավարների խորհրդի քարտուղար։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1999 թվականի հունվարի 6)
* 1-ին դասի արտակարգ և լիազոր դեսպանորդ (2004 թվականի հուլիսի 13)
* Արտակարգ և լիազոր դեսպան (2008 թվականի դեկտեմբերի 17)

## Ծանոթագրություններ

## Արտաքին հղումներ
* Биография на сайте Посольства России в Македонии
* МИД России

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Բրայան Ջեյքոբ Սմիթ

**Բրայան Ջեյքոբ Սմիթ** (, ), ամերիկացի դերասան, առավել հայտնի է Նեթֆլիքսի «Sense8» հեռուստասերիալում Ուիլ Գորսկիի դերով։

## Վաղ կյանք և կրթություն
Սմիթը ծնվել է Դալասում։ College County Community College-ում սովորելուց հետո Սմիթը չորս տարի սովորել է Նյու Յորքի Ջուլիարդի դպրոցի թատերական ուսումնարանում, որտեղ նրա դասընկերներից է եղել Նիկոլ Բեհարին։ Սմիթն ավարտել է Ջուլիարդի համալսարանը՝ գեղարվեստի բակալավրի աստիճանով։

## Անձնական կյանք
2019 թվականի նոյեմբերի 7-ին Սմիթը քամինգ աութ է արել որպես գեյ։

## Ծանոթագրություններ

## Արտաքին հղումներ
* 
* GateWorld: Brian J. Smith cast in Stargate Universe
* "Boldly Going From Collin County Community College to SciFi's New Stargate Series"  *Unfair Park*, the *Dallas Observer* blog

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ռենե-Օգյուստ Կայե

**Ռենե-Օգյուստ Կայե** (, ), Ֆրանսիացի ճանապարհորդ, որն անցել է ողջ Արևմտյան Աֆրիկան։

1818 թվականին Կայեն ճանապարհորդել է Սենեգամբիայով, Աֆրիկայում մասնակցել մայոր Գրեյի արշավներին, այնուհետև ձեռնարկել է առևտրային ճամփորդություն դեպի Սենեգալի ստորին հատվածում գտնվող մարզեր։ 1824 թվականին բնակություն է հաստատել Սենեգալ գետի հյուսիսում գտնվող արաբական բնակչության շրջանում,որտեղ ուսումնասիրել է արաբերեն, այնուհետև ընդունել է իսլամ։ 1827 թվականին ներկայացել է որպես արաբ վաճառական և ճանապարհորդել է  Սիերա Լեոնեից դեպի հյուսիս-արևելք՝ մինչև Նիգեր գետը։ Եվրոպացիներից առաջինն էր, ով 1828 թվականին հասել է Թիմբուկտու, հետո քարավանով անցել է Սահարան ու հասել Թաֆիլալտ օազիս։ 1828 թվականի ապրիլին Կայեն անցել է Սահարա անապատը և  հասել է Ատլանտյան օվկիանոսի արևմտյան ափին գտնվող Մարոկկոյի Ֆես քաղաք։ Կայեն մահացել է 1838 թվականին անհայտ հիվանդությունից, որը ձեռք էր բերել ճամփորդելիս։

Նրա գրառումները, որոնք մանրամասն նկարագրել են Արևմտյան Սուդանում առկա սոցիալ-տնտեսական, քաղաքական և պատմական իրադարձությունները, հրատարակել է Ժոմարը՝ վերնագրելով «Journal d’un voyage à Timbouctou et à Jenné dans l’Afrique centrale» (Փարիզ, 1830):

## Ծանոթագրություններ

## Գրականություն
* 

## Արտաքին հղումներ
* 
* 
* 

Կատեգորիա:Արևմտյան Սահարա
Կատեգորիա:Աֆրիկայի պատմություն
Կատեգորիա:Ճանապարհորդներ
Կատեգորիա:Ֆրանսիացի ճանապարհորդներ
Կատեգորիա:Անձինք նամականիշերի վրա
Կատեգորիա:Ֆրանսիացի գրողներ
Մուրեյ Լի Էիլանդ

**Մուրեյ Լի Էիլանդ կրտսեր** (, ), ամերիկացի գրող և գիտնական, մասնագիտացած է հնաոճ արևելյան գորգերի վրա։ Նա հեղինակ է ավելի քան 20 գրքերի, մասնավորապես կենտրոնանալով Արաբական թերակղզու, Չինաստանի, Իրանի, Թուրքեստանի և Կովկասի տարածաշրջանի գորգերի ուսումնասիրության վրա։ Էիլանդ կրտսերը նաև Բրիտանիկա հանրագիտարանի ներդրողներից մեկն է։

Նրա «Արևելյան գորգեր. Ամբողջական ուղեցույց» վերնագրով գիրքը (1998), որը գրված է Մուրեյ Լի Էիլանդ III-ի հետ, փաստում և նկարագրում է Միջին և Հեռավոր Արևելքի XIX-րդ և XX-րդ դարի գորգերում օգտագործված ավանդական տեխնիկաները, ձևավորումներն ու նյութերը։

## Վաղ կյանք, կրթություն և կարիերա
Էիլանդը ծնվել է 1936 թվականի սեպտեմբերի 9-ին, Կալիֆոռնիա նահանգի Թաֆթ քաղաքում։ 1954-1957 թվականներին հաճախել է Լոս Անջելեսի կալիֆոռնյան համալսարանը (UCLA): Այնուհետև, 1958 թվականին, նա հաճախել է Բերկլիի Կալիֆոռնիայի համալսարանը (UC Բերկլի)։ 1961 թվականին ստացավ իր դոկտորի աստիճանը Սան Ֆրանցիսկոյի կալիֆոռնյան համալսարանում (UCSF): 1974 թվականից նա եղել է Oriental Rug Co., Inc ընկերության նախագահը։ 1965-2000 թվականներին աշխատել է Նապա պետական հիվանդանոցում, իսկ այնուհետև 2000-2011 թվականներին՝ Կոնտրա Կոստա շրջանային հոգեկան առողջության կլինիկայում։ Էլիանդը Ամերիկյան հոգեբուժական ասոցիացիայի, Կալիֆորնիայի բժշկական ասոցիացիայի, Հյուսիսային Կալիֆոռնիայի հոգեբուժական ասոցիացիայի և Phi Beta Kappa հասարակության լիիրավ անդամ է։

## Մատենագրություն
### Ընտրված աշխատանքներ
* 
* 
* 
* 
* 
* 
* 
* 
* 
* 

#### Հոդվածներ
Թուրքմեններն ու Հետազուտություններ, դոկտոր Մուրեյ Լ. Էյլանդ կրտսեր, հատոր 8/2

Թեմաներ Աֆշարական մանածագործությունում, Մուրեյ Էիլանդ, ցուցահանդեսի ակնարկ Ադրասկանդում, հատոր 8/3

Գրքի ակնարկ, արևելյան գորգեր Ֆիլադելֆիայի արվեստի թանգարանում, Չարլզ Գրանթ Էլիս, վերանայեց Մուրեյ Լի Էիլանդ կրտսերը, հատոր 8, No. 4, էջ 45

Հայացք բառերի ցեղին, Մուրեյ Լի Էիլանդ, Գորգերի պիտակների օգտագործման նախազգուշացում, հատոր 9/5

Տիբեթյան գորգերը Ադրասկանդում, ցուցահանդեսների ակնարկ, Մուրեյ Լի Էիլանդ կրտսեր, մտահղացնող, անչափ գոհացուցիչ ցուցահանդես, հատոր 11/6

The Pregnant Boteh, ցուցահանդեսի ակնարկ Մուրեյ Լի Էիլանդ կրտսեր, #125, հատոր 16/2

#### Գրքերի ակնարկներ
Էիլանդ, Մուրեյ, The Goddess from Anatolia գրքի ակնարկ, Ջեյմս Միլաարթ, Բելկիս Բալպինար և Ուդո Հիրսխ, Oriental Rug ակնարկ, հ. 10, No. 6 (օգոստոս/սեպտեմբեր 1990 թ.)

21-րդ դարի արվեստի կանխատեսում, Oriental Rug ակնարկ 15:1, 1994 թ., 42-46

#### Գիտաժողովյան ներկայացումներ

#### [[Բրիտանիկա հանրագիտարան]]

### Գեղարվեստական գրքեր
* The Sword of Telemon (The Orfeo Saga, #1), 
* The Emperor of Babylon (The Orfeo Saga, #2) 
* Zurga's Fire (The Orfeo Saga, #3) 
* The Wanderer's Last Journey (The Orfeo Saga, #4) 
* Return to Babylon (The Orfeo Saga, #5) 
* The Slave Boy (The Orfeo Saga, #6) 
* The Raid on Troy (The Orfeo Saga, # 7) 
* The Ishtar Cup (Bart Northcote, #1) 
* A Search for Family (Bart Northcote, #2) 
* A New Family (Bart Northcote, #3) 
* Winchester's Bargain (Bart Northcote, #4) 

## Հետագա ընթերցում

* 
* 

## Ծանոթագրություններ

Կատեգորիա:20-րդ դարի ամերիկացի գրողներ
Կատեգորիա:Ամերիկացի գիտնականներ
Կատեգորիա:Բերքլիի համալսարանի շրջանավարտներ
Կատեգորիա:Ամերիկացի տղամարդ վիպասաններ
Բատոն կամ շոկոլադե սալիկ

մինի|Գետնանուշով բատոն
**Բատոն կամ շոկոլադե սալիկ,** շաքարային  հրուշակեղենի մի տեսակ է՝ սալիկի տեսքով։ Բատոնի լավագույնս տարածված տեսակը շոկոլադե սալիկն է, որն իր մեջ ներառում է և՛ միայն խիտ, և՛ այլ  բաղադրիչներ (ընկույզ, կարամել, նուգա և վաֆլի) պարունակող շոկոլադ։ Բատոնների որոշ տեսակներ գոյություն ունեն, իսկ մյուսները զանգվածից ստացված արտադրանքներ են։ Առաջին համաշխարհային պատերազմի ընթացքում և 20-րդ դարի կեսերին ներկայացվեց կոնֆետների շուրջ 40 000 ապրանքանիշ։

## Շոկոլադե սալիկներ
[մինի|A [Cadbury Dairy Milk Caramel bar in its foil wrapper]]
Շոկոլադե սալիկը (Բրիտանական անգլերեն՝  chocolate bar, Ամերիկյան անգլերեն՝ candy bar ) կամ բատոնը շոկոլադ պարունակող սալիկի տեսքով հրուշակեղեն է, որը կարող է պարունակել նաև այլ բաղադրիչների մասեր կամ խառնուրդներ։ Այսօր էլ վաճառվում են շոկոլադե սալիկների՝ լայն տարածված ապրանքանիշները։ Հայտնի տարբերակ է Սնիկերսի սալիկը, որը պարունակում է նաև նուգա, կարամել և գետնանուշ։

Առաջին խիտ շոկոլադե սալիկը արտադրվել է  Ֆրիսի կողմից 1847 թվականին Անգլիայի Բրայթոլ քաղաքում։ Ֆրիսի Շոկոլադե կրեմը

դարձավ  մեծաքանակ արտադրված առաջին շոկոլադե սալիկը 1866 թվականին։ Goo Goo Cluster -ը առաջին զանգվածային արտադրության համակցված սալիկն  էր, որը պարունակում մարշմելոու, նուգա, կարամել և աղացած գետնանուշ։ Ըստ անգլերենի և սննդի պիտակավորման ստանդարտների՝ որոշ տեսակներում «շոկոլադե սալիկ» եզրույթը կիրառվում է խիտ շոկոլադե սալիկների և լրացուցիչ բաղադրիչներ պարունակող բատոնների համար։

## Ոչ շոկոլադե սալիկներ
Շոկոլադե սալիկներ, որոնքչեն պարումակում շոկոլադ.

* Zagnut – պարունակում է մանրացված գետնանուշ և կակաո՝ պատված տապակած կոկոսով
* PayDay – գետնանուշ և կարամել
* Bit-O-Honey – մեղրով անուշահամ տոֆֆի (շաքարով ու կարագով պատրաստված քաղցրավենիք)՝  պատված նուշի կտորներով
* Abba-Zaba – տոֆֆի՝ գետնանուշի յուղի միջուկով
* Salted Nut Roll -  նուգայի միջուկ՝ պատված կարամելով և գետնանուշով
* Munch -փափուկ գետնանուշով պատրաստված կոնֆետ
* Big Hunk - նուգայի միջուկ՝ պատված գետնանուշով
* Caramac - կարամելային հումքով կոնֆետ
* Choo Choo Bar - լիկյորային հումքով կոնֆետ
* Turkish Taffy -տոֆիի հումքով կոնֆետ
* Carambar - կարամելային հումքով կոնֆետ
* Wazoo - տոֆֆիի հուքով կոնֆետ՝ պատված փաթիլներով
* Chick-O-Stick - գետնանուշի յուղով միջուկ՝ պատված կոկոսով

## Հետագա ընթերցման համար
* Մազզե, Էդուարդ Մ. և Միխման, Ռոնալդ Դ., *Սննդի արդյունաբերության պատերազմներ։ Տրիումֆի և Բլունդերի մարկետինգը* Փրիջեր, 1998)
* Քեդբարի, Դեբորա, Շոկոլադե պատերազմներ*։ 150-ամյա մրցակցություն աշխարհի մեծագույն շոկոլադ պատրաստողների միջև* (Հասարակայնություն, 2011)

## Տես նաև

* Հրուշակեղեն
* Աղանդեր

## Ծանոթագրություններ

Կատեգորիա:Աղանդեր
Կատեգորիա:Հրուշակեղեն
Կատեգորիա:Շոկոլադ
Կատեգորիա:Շոկոլադե թխվածքներ
Նյութի քանակ

**Նյութի քանակ**, Ֆիզիկական մեծություն է, որը ցույց է տալիս նյութում պարունակվող միանման կառուցվածքյին մասնիկների քանակը։ Կառուցվածքային մասնիկ ասելով հասկանում ենք ցանկացած տիպի մասնիկներ, որոնցից կազմված է տվյալ նյութը՝ ատոմներ, մոլեկուլներ, իոններ, էլեկտրոններ կամ ցանկացած այլ։ Նյութի քանակի չափման միավորը Միջազգային համակարգում մոլն է։ Քննարկման օբյեկտը չնշելու դեպքում նյութի քանակ տերմինը չի օգտագործվում։

## Կիրառություն
Այս ֆիզիկական մեծությունը օգտագործվում է նյութերի մակրոսկոպիկ քանակներ չափելու համար այն դեպքերում, երբ ուսումնասիրվող գործընթացների քանակական նկարագրության համար անհրաժեշտ է լինում հաշվի առնել նյութերի մանրադիտակային կառուցվածքը, օրինակ քիմիայում էլեկտրոլիզի գործընթացների  ուսումնասիրման ժամանակ, կամ թերմեդինամիկայում` իդեալական գազի հավասարման նկարագրման ժամանակ։

Քիմիական ռեակցիաների նկարագրելիս նյութի քանակը հանդիսանում է ավելի հարմար մեծություն, քան զանգվածը, քանի, որ մոլեկուլները փոխազդում են  անկախ իրենց զանգվածից որոշակի  քանակներով, որոնք ամբողջ թվերի բազմապատիկներ են։

Օրինակ ջրածնի այրման ռեակցիայի համար (2H2 + O2 → 2H2O) պահանջվում է երկու անգամ շատ ջրածին, քան թթվածին։ Ընդ որում, ռեակցիային մասնակցող ջրածնի զանգվածը 8 անգամ փոքր է թթվածնի զանգվածից (քանի որ ջրածնի ատոմային զանգվածը 16 անգամ փոքր է թթվածնի ատոմային զանգվածից)։ Այսպիսով, նյութի քանակի օգտագործումը հեշտացնում է քիմիական ռեակցիաների գրառումը` փոխազդող նյութերի քանակությունների հարաբերությունը արտահայտվում է գործակիցների միջոցով։

Մոլեկուլների թվով հաշվարկներ կատարելը հարմար չէ, քանի որ իրական փորձերում դրանց քանակը շատ մեծ է, դրա փոխարեն հաշվարկները կատարում նյութի քանակով` մոլերով։ Յուրաքանչյուր նյութի մեկ մոլում պարունակվում է Ավոգադրոյի թվով կառուցվածքային մասնիկներ (NA =  "միավոր"/մոլ):

Նյութի քանակը նշանակում են լատինական n (էն) կամ հռոմեական \nu (նյու) տառերով։  \nu  տառով նշանակելը այնքան էլ հարմար չէ, որովհետև քիմիական թերմոդինամիկյում այն ցույց է տալիս նյութի քանակաչափական գործակիցը, որի արժեքը դրական է ռեակցիայի արգասիքների և բացասական ելանյութերի համար։ Սակայն դպրոցական դասընթացում օգտագործվում է հունական \nu (նյու) տառը։

Նյութի քանակը զանգվածի հիման վրա հաշվելու համար օգտվում են մոլային զանգված հասկացությունից` n = m / M, որտեղ m — նյութի զանգվածն է, իսկ M —ը` մոլային զանգվածը։ Մոլային զանգվածը մեկ մոլ նյութի զանգվածն է։ Մեկ մոլ նյութի մոլային զանգվածը կարելի է որոշել նրա զանգվածի և Ավոգադրոյի թվի արտադրյալի միջոցով։ Մոլային զանգվածի (չափման միավորը գ/մոլ-ն է) թվային արժեքը համընկնում է հարաբերական մոլեկուլային զանգվածի արժեքի հետ։

Ավոգադրոյի օրենքից ելնելով գազային նյութերի նյութաքանակը կարելի է որոշել նրա ծավալի հիման վրա` n = V / Vm, որտեղ V —ը գազի ծավալն է նորմալ պայմաններում, իսկ Vm —ը գազի մոլային ծավալը նույն պայմաններում, որի արժեքը հավասար է 22,4 լ/մոլի։

Այսպիսով, նյութի քանակի հիման վրա ստացվում է հետևյալ բանաձևը`
: n = \frac{m}{M} = \frac{N}{N_\mathrm A} = \frac{V}{V_\mathrm m}

## Նշումներ

## Ծանոթագրություններ

## Գրականություն
* Пресс И. А. Основы общей химии. — 3-е изд., стереотип. — СПб.: Химиздат, 2017. — 352 с. — ISBN 978-5-93808-286-1.

Կատեգորիա:Նյութի քանակ
Կատեգորիա:Ֆիզիկական մեծություններ
Ջեյմի Քլեյթոն

**Ջեյմի Քլեյթոն** (, ), ամերիկացի դերասանուհի, առավել հայտնի է Նեթֆլիքսի «Sense8» հեռուստասերիալում Նոմի Մարքսի դերով։

## Կենսագրություն
Քլեյթոնը ծնվել և մեծացել է Կալիֆոռնիայի Սան Դիեգո քաղաքում։ 19 տարեկանում նա տեղափոխվել է Նյու Յորք, որպեսզի շարունակի կարիերան որպես դիմահարդար։

## Կարիերա
2010 թվականին Ջեյմին TRANSform Me ռեալիթի շոուի առաջին եթերաշրջանում եղել է դիմահարդար և հաղորդավար, որը նվիրված էր տրանս կանանց։ Այնուհետև նա երկրորդական դեր է խաղացել HBO «Hung» սերիալում։ Նկարահանվել է «Կեղտոտ աշխատանք» և «Դե ի՞նչ, եկա՞նք» հեռուստասերիալներում։ Նաև հնչյունավորել է գրող Ալեքս Ջինոյի «Ջորջ» աուդիոգիրքը։

2015-2018 թվականին թողարկվել է Նեթֆլիքսի «Sense8» հեռուստասերիալը, որում մարմնավորել է Նոմի Մարքսի դերը, տրանս կին, քաղաքական բլոգեր և տաղանդավոր հաքեր։

## Անձնական կյանք
Քլեյթոնը տրանս կին է։ 2011 թվականին Out ամսագիրը Քլեյթոնին ներառել է ԼԳԲՏ համայնքի հարյուր պարգևատրված ներկայացուցիչների ցանկում։

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:ԼԳԲՏ իրավունքների ակտիվիստներ
Կատեգորիա:Ամերիկացի մոդելներ
Կատեգորիա:21-րդ դարի ամերիկացի դերասանուհիներ
Բիլթմոր (կալվածք)

**Կալվածք «Բիլթմոր»** (), բնակելի համալիր և զբոսաշրջային տեսարժան վայրեր, որը գտնվում է ԱՄՆ-ի Հյուսիսային Կարոլինա նահանգի Աշվիլ քաղաքում։ 1889 և 1895 թվականներին Ջորջ Վաշինգտոն Վանդերբիլտ II- ը կալվածքը  կառուցվել է  շատոեսկ (Ֆրանցիսկ I ոճը) ոճով, որը Ամերիկայի Միացյալ Նահանգների ամենամեծ առանձնատունն էր՝ 16622.8 մ² մակերեսով և բաղկացած է մոտ 250 սենյակից։

Համալիրի ճարտարապետներն էին Ռիչարդ Հանթը և Ֆրեդերիկ Լո Օլմստեդ:

Ներկա պահին կալվածքը, որը մարմնավորում է Ամերիկայի պատմության ծաղկուն դարաշրջանը, պատկանում է Ջորջ Վանդերբիլտ II- ի սերունդներին և կառավարում է նրա թոռը՝ Բիլ Սեսիլը։ Չնայած կալվածքը մասնավոր սեփականություն է, այն բաց է զբոսաշրջիկների համար։ Ամեն տարի այցելում է մոտ մեկ միլիոն այցելու։ 2007 թվականին կալվածքը ըստ Ամերիկյան ճարտարապետների ինստիտուտի Ամերիկայի սիրելի ճարտարապետության վարկանիշում զբաղեցրել է 8-րդ տեղը։

## Ներկայումս
Այսօրվա օրով կալվածքը  ընդգրկում է 3200 հա տարածք և պատկանում է Բիլթմոր ընկերությանը, որը վերահսկվում է Ջորջ Վանդերբիլտ II-ի թոռնիկ Բիլ Սեսիլի կողմից, ով իր ունեցվածքը ժառանգել է մոր Կորնելիայի մահից հետո։

«Բիլթմոր» կալվածքը 1966 թվականի հոկտեմբերի 15-ից գրանցված է ԱՄՆ-ի պատմական վայրերի ազգային գրանցամատյանում և 1963 թվականի մայիսի 23-ից ստացել է ԱՄՆ-ի ազգային պատմական հուշարձանների կարգավիճակ։

## Մշակույթում
«Բիլթմոր» կալվածքը հայտնվել է բազմաթիվ գեղարվեստական ֆիլմերում.
*«Այնտեղ լինելը» (1979)
*«Հազվագյուտ ցեղատեսակ» (1984)
*«Միստր Ճատագիր» (1990)
*«Վերջին մոհիկանը» (1992)
*«Հարուստ Ռիչին» (1994)
*«Ապաքինող Ադամսը» (1998)
*«Հաննիբալ» (2001)
Կալվածքը կարելի է տեսնել նաև «Մեկ ծառի բլուր» հեռուստասերիալի 8-րդ եթերաշրջանում։
Ռոբերտ Բիթիի պատանեկան ֆանտազիայի ցիկլը «Սերաֆինա» տեղի է ունենում Բիլթմոր կալվածքի շուրջ։

## Պատկերասրահ

Biltmore3c05586u.jpg|thumb|left|upright=1.2|«Բիլթմոր» կալվածքը 1900
Albrecht Dürer, The Triumphal Arch of Maximilian, 1515 (1799 edition), NGA 76935.jpg|«Տրիումֆալ կամարի» տպաքանակը կախված է Բիլթմոր քաղաքի հանդերձից
Master bedroom in the Biltmore Estate.jpg|Ջորջ Վանդերբիլտի ննջասենյակը 
Biltmore Estates - Tulip Garden - panoramio (1).jpg|Այգիների մի մասը
Biltmore Winery Storage Facility 2017.jpg| Շտեմարան կալվածքում, 2017
Asheville Biltmore House.jpg|
Biltmore House, Biltmore Estate, Asheville, NC (32852578808).jpg
Biltmore_Estate_14.jpg
BiltmoreHouseRoof 07.jpg
Biltmore Estate 27.jpg
Biltmore Estate 35.jpg
Biltmore House, Biltmore Estate, Asheville, NC (32852574248).jpg 
Library, Biltmore House, Biltmore Estate, Asheville, NC (45812595915).jpg
Gallery, Biltmore House, Biltmore Estate, Asheville, NC (45812623085).jpg


## Ծանոթագրություններ

## Արտաքին հղումներ
* «Բիլթմոր» կալվածքի պաշտոնական կայք
* Ուղեկցող շրջագայություն Բիլթմորեի կալվածքում. Նյութը օգտագործողի կենդանի ամսագրից  dmitrychaos

Կատեգորիա:1890-ականների ճարտարապետություն
Կատեգորիա:1895 հիմնադրումներ
Կատեգորիա:ԱՄՆ-ի ազգային պատմական հուշարձաններ
Կատեգորիա:ԱՄՆ-ի թանգարաններ
Բրոգլիո եղբայրների կոթող

**Բրոգլիո եղբայրների կոթող** (), գորշ կանաչավուն մարմարից պատրաստված կոթող, որը տեղադրվել է 1827 թվականին՝ Վիբորգի Մոնրեպո պուրակում գտնվող ժայռի վրա` ի հիշատակ Նապոլեոնյան պատերազմների մարտերում զոհված երկու եղբայրների։

## Պատմություն
Ֆրանսիական մեծ հեղափոխության հետևանքով դաշտային մարշալ Վիկտոր դե Բրոգլին իր ընտանիքի հետ հեռացավ Ֆրանսիայից և 1796 թվականից ծառայեց ռուսական բանակում։ Նրա թոռնուհին՝ իշխանուհի Ալեքսանդրիա Սիմպլիցիա դե Բրոլիեն (01/06/1787-03/16/1824), սովորել էր Սմոլնիի ինստիտուտում, իսկ 1811 թվականին նա ամուսնացավ բարոն Պավել Նիկոլայիի հետ և բնակություն հաստատեց նրա Մոնրեպո դաստակերտում։ Նրա երեք եղբայրները  ցամաքային շլյախտայական կորպուսում սովորելուց հետո, ծառայում էին ռուսական  գվարդիայում (Պրեոբրաժենսկի  և Սեմյոնովսկի գնդերում), նրանցից երկուսը՝ Օգյուստ-Սեզարը (*Auguste-César de Broglie*, 1783-1805)  և Շարլ-Ֆրանսուան (*Charles-François de Broglie*, 1788-1813) մահացան, Օգյուստը ընկավ Աուստեռլիցում, իսկ Շարլը՝ Կուլմում։

260px|left|thumb
Կնոջ վաղաժամ մահից հետո բարոն Նիկոլան անգլիացի ճարտարապետ Չարլզ Հիտկոտ Տետամին (1772-1842) պատվիրեց իր եղբայրներին նվիրված հուշարձան կառուցել։ Լեուկատսկի ժայռի վերևում կառուցված կոթողը հաջողությամբ միախառնվեց բնապատկերի հետ և դարձավ Մոնրեպո պուրակի խորհրդանիշերից մեկը։

Երկաստիճան սալիկով պատվանդանի վրա գտնվող հուշարձանը պատրաստել է շվեդ քանդակագործ Էրիկ Գյոթեն (1799-1838)։ Պատվանդանի որմնախորշերում տեղադրված են մարմարե սալիկներ` լատիներեն արձանագրություններով. Հյուսիսային և հարավային կողմերում մակագրությունները նվիրված են Ալեքսանդր I-ին, իսկ արևելյան և արևմտյան կողմում` բարոն Նիկոլայի կողմից դե Բրոգլիո եղբայրների կոթողի տեղադրման մասին։ Կորել է Օգյուստ-Սեզարին նվիրված արևելյան սալաքարը, ինչպես նաև կոթողի հիմքում ասպետական սաղավարտների տեսքով տեղադրված հարթաքանդակները։

Ծովափնյա Լեուկատսկայա (Լեվկադյան) ժայռը կոչվում է հունական Լեֆկաս կղզու անունով (Լեուկա, Լեվկադա), որի վրա հին ժամանակներում գտնվել է Ապոլլոնի տաճարը, որտեղից ամեն տարի նետում էին հանցագործներին որպես քավության նոխազ։ Ըստ լեգենդի՝ բանաստեղծուհի Սապփոն իրեն ծովն է նետել Լեվկադյան ժայռից՝ անպատասխան սիրո պատճառով։ Հենց այստեղից էլ առաջացել է «նետվել Լեվկադյան ժայռից» արտահայտությունը, այսինքն՝ ինքնասպանություն գործել հուսահատությունից։ 1805-1806 թվականներից ժայռի վրա տեղակայված էր Ամուրի տաճարի տաղավարը, որը մինչև 1827 թվականը խարխլվել էր և փոխարինվել էր կոթողով։ Ժայռի գագաթից բացվում է տպավորիչ տեսարաններ դեպի պուրակ։

Կոթողի սալերի վրայի արձանագրություններում օգտագործվում են եղբայրների անունների լատինացված ուղղագրությունը՝ Ավգուստ և Կարլ Բրոգլիո (*Broglio*): Եղբայրների ծառայակից Ալեքսանդր Չիչերինի հուշերում ազգանունը ներկայացվում է որպես դե Բրոգլիո-Ռեվել։ Այս հնագույն տոհմը սերում է պիեմոնտյան  *Broglia*  ընտանիքից ՝ Բրոգլիայից, որի ազգանունը Ֆրանսիայում փոխվել է *Broglie* կամ *Broglio* և տարբեր աղբյուրներում այն ներկայացվում է որպես Բրոլի, Բրոյլի, Բրոյլ, Բրոգլիո (դե Բրոլ)։ Այս առումով գրականության մեջ տեղ է գտել «Բրոլի եղբայրների կոթող» անվանումը։

## Ծանոթագրություններ

## Գրականություն
* 

Կատեգորիա:1827 հիմնադրումներ
Կատեգորիա:Ռուսաստանի կոթողներ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Վիբորգի հուշարձաններ
Ice Cream

**Ice Cream**, հարավկորեական Blackpink գըրլ բենդի և ամերիկացի երգչուհի Սելենա Գոմեսի երգը։ Թողարկվել է 2020 թվականի օգոստոսի 28-ին՝ որպես խմբի դեբյուտային՝ «The Album» կորեերեն ստուդիական ալբոմի երկրորդ սինգլ։

## Նախապատմություն
2020 թվականի հուլիսի 23-ին YG Entertainment-ը թողարկել է խմբի և անհայտ արտիստի նոր համատեղ երգի թիզերը, որի թողարկումը սպասվում է օգոստոսին։ Հուլիսի 28-ին խումբը հայտարարել է իր դեբյուտային կորեերեն ստուդիական ալբոմի՝ «The Album»-ի մասին, որը թողարկվելու է 2020 թվականի հոկտեմբերի 2-ին։ 2020 թվականի օգոստոսի 12-ին պարզ դարձավ, որ անհայտ արտիստը հանդիսանում է ամերիկացի երգչուհի Սելենա Գոմեսը։ 2020 թվականի օգոստոսի 21-ին հայտնի դարձավ, որ երգի անվանումը «Ice Cream» է։ Օգոստոսի 24-ին թողարկվել է խմբի և Գոմեսի տեսազանգի տեսքով թիզերը, որի ֆոնին հնչում է երգը։ Blackpink-ի և Գոմեսի թիզեր լուսանկարները թողարկվել են օգոստոսի 24-ից 26-ը։ Ջիսույի թիզեր լուսանկարը հրապարակվել է օգոստոսի 24-ին, Ռոսեի և Ջեննիի լուսանկարները թողարկվել են օգոստոսի 24-ին, իսկ Լիսայի և Գոմեսի լուսանկարները՝ օգոստոսի 26-ին։ Տեսահոլովակի թիզերը թողարկվել է օգոստոսի 27-ին։ Երգը և տեսահոլովակը թողարկվել են օգոստոսի 28-ին։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2020 սինգլներ
Կատեգորիա:Blackpink խմբի երգեր
Կատեգորիա:Սելենա Գոմեսի երգեր
Թղթագլան

[thumb|300px|<small>''[Նավեյան Հեսուի թղթագլանը*, [[Վատիկանի գրադարան]]. պատկերազարդված թղթագլան, ըստ երևույթին 10-րդ դարի, ստեղծվել է Բյուզանդական կայսրությունում:</small>]]

*'Թղթագլան**, գրելանյութի ([[պապիրուս]]ի, [[մագաղաթ]]ի կամ [[Թուղթ (նյութ)|թղթի]]) երկար շերտ, որը պահպանման համար գլանաձև փաթաթվում էր, և այդպիսի շերտի վրա գրում էին երկարությանը զուգահեռ։

== Պատմություն ==
19-րդ դարի հետազոտողները կարծում էին, որ [[պրովանս]]ական [[տրուբադուր]]ների երգարանները կազմվում էին հեղինակային թղթագլանների հիմքի վրա։ Նման մագաղաթե թղթագլանները նախատեսված էին աճպարարների կողմից տրուբադուրների ստեղծագործությունների կատարման ժամանակ, և դրանց մեջ գրվում էին մեկ հեղինակի երգերը։ Նման վարկած առաջ քաշեց Ֆ.Ք.Դիցը, 1877 այդ միտքը պաշտպանեց Գուստավ Գրոբերը (''Gustav Gröber''): Տրուբադուրների երգերով մագաղաթե հեղինակային թղթագլանները հայտնի չէին մասնագետներին. դրանք կարելի էր տեսնել միայն միջնադարյան ձեռագրերի մանրանկարներում, բայց վարկածը հաստատվեց 1914 թվականին, երբ հայտնաբերվեց «[[Վինդելի մագաղաթ]]ը»։ Արդյունքում Մ.Պ. Ֆերեյրայի (''Manuel Pedro Ferreira'') ենթադրությունն այն մասին, որ այս մագաղաթը կարող էր լինել գրքի կամ գրքույկի միջնամասը, չմերժեց 19-րդ դարի հետազոտողների սկզբնական վարկածները թղթագլանի մասին։

Երկար ժապավենի տեսքով մեկմեկու սոսնձված [[Փաստաթուղթ|փաստաթղթերը]], որոնք գլանի ձևով փաթաթվում էին, [[Ռուսական թագավորություն]]ում անվանում էին սյունակներ (**столбцы)''':

## Ռազմական գործ
Վարպետ-ձուլորդ Սեմյոն Դուբինինի՝ 1591 թվականի «Թղթագլանը»՝ անվանական թնդանոթը պահպանվում է Սանկտ Պետերբերգում՝ Հրետանու թանգարանում։

## Պատկերասրահ

Պատկեր:Scroll.jpg|Եսթերի գրքի թղթագլանը, Սևիլյա, Իսպանիա.
Պատկեր:Scroll ink materials.JPG|Այսօր եվրոպական թղթագլանների համար արտադրվող թանաքի բաղադրամասերը
Պատկեր:Parliamentary archives.jpg|Թղթագլաններ, որոնցում Մեծ Բրիտանիայի Պառլամենտի որոշումներն են, պահվում են պառլամենատական պահոցներում, Վեստմինստերյան պալատ, Լոնդոն
Պատկեր:Painting - Google Art Project (YQEP0N3zGi9ekg).jpg|Թղթագլան


## Տես նաև
*Ձեռագիր

## Ծանոթագրություններ

## Գրականություն
* 

Կատեգորիա:Գրքեր ըստ տեսակի
Կատեգորիա:Գրքերի պատմություն
Կատեգորիա:Ձեռագրեր
Ֆեյսկինի

մինի|Ֆեյսկինիով աղջիկը
**Ֆեյսկինի** (), դիմակի տեսքով գլխարկ, փակում է գլուխը, դեմքը, ճակատը, վիզը և կան փոքր անցքեր աչքերի, քթի և բերանի համար։ Դիմակը նախատեսված է լողորդների և լողափային հանգստի սիրահարների համար։ Ֆեյսկինին կարող է լինել որպես առանձին գլխաշոր, կամ էլ ամբողջական լողազգեստի տարր։ Ֆեյսկինին հորինել է թոշակառու Չժան Շիֆանը՝ չինական Ցինդաո քաղաքի նախկին հաշվապահը, որը հետագայում գործարար է դարձել։

Ֆեյսկինի անունը ( (դեմք) +  (Բիկինի (լողազգեստ)) ձևավորվել է նույն սկզբունքով, ինչ-որ բուրկինին (բուրկա + բիկինի)․ փակ լողազգեստ մուսուլմանների համար։

Նման դիմակները հայտնի են դարձել Ցինդաո առողջարանային քաղաքում (Չինաստանի Շանդուն արևելյան նահանգ), որտեղ դրանք սկսել են օգտագործվել որպես ուլտրամանուշակագույն ճառագայթներից պաշտպանող միջոց, որոնք արևայրուք են առաջացնում։  Ասիայում և մասնավորապես Չինաստանում բաց մաշկը ավանդաբար կապված է բարձր սոցիալական կարգավիճակի հետ, այնպես որ, ոմանք ցանկություն են ունենում պաշտպանելու դեմքը արևայրուքներից։

Ըստ արտադրողների տեղեկատվության՝ այս դիմակը արգելափակում է A և B տեսակի ուլտրամանուշակագույն ճառագայթների 99,8%-ը։ Բացի այդ, նմանատիպ դիմակներն օգտագործում են մեդուզաներից, մրջյուններից, ջրիմուռներից և այլ նմանատիպ լողափային կենդանիներից պաշտպանվելու համար։ Ենթադրվում է նաև, որ այն կանխում է ծովային ջրի ալերգիկ ռեակցիաները։ Դիմակը պատրաստվում է առաձգական կտորից, որը սովորաբար օգտագործվում է տարբեր գույների և նախշերով լողազգեստներ պատրաստելու համար։ Ֆեյսկինին հաճախ հագնում են արևից պաշտպանող հագուստի  և լողազգեստի, ինչպես նաև տարբեր աքսեսուարների (արևային ակնոց, անձրևանոց և այլն) հետ։ Դիմակի հետ կարելի է հագնել նաև ջրային ակնոցներ։

Տիկին Չժանը, հետևելով իր հորինած դիմակի հաջողությանը, չէր պատրաստվում կանգ առնել․ «Ես շարունակելու եմ զբաղվել դիզայնով, և փորձելու եմ այն դարձնել նորաձևության սրբապատկեր ինչպես տանը, այնպես էլ արտերկրում»։ Լողազգեստների այս տարրը սկսել են օգտագործել նաև մուսուլմանները, որոնք լողափ գնալուց հագնում էին նիկաբներ։

Ծովափնյա այս նորաձևությունը երբեմն համեմատվում է Անդրե Յունեբելի կատակերգական կինոդիտումից Ֆանտոմասի հետ (տես նաև «Ֆանտոմաս (ֆիլմ, 1964)) և, համապատասխանաբար, ֆեյսկինի կրող աղջիկներին սկսել են անվանել «ֆանտոմասներ», մյուս ֆեյսկինի կրողները մարդկանց հիշեցնում են այլմոլորակայիններ։

## Ծանոթագրություններ

Կատեգորիա:2004 հայտնված արտադրանքներ
Կատեգորիա:Անհատական պաշտպանության միջոցներ
Կատեգորիա:Գլխարկներ
Կատեգորիա:Դիմակներ
Կատեգորիա:Չինական հայտնագործություններ
Ալեքսանդր Մուխանով

**Ալեքսանդր Ալեքսեևիչ Մուխանով** (, ), գնդապետ, սենեկապետ, գրականագետ Մուխանովների տոհմից։

Ալեքսանդր Մուխանովը սենատոր Ալեքսեյ Իլյիչ Մուխանովի (1753—1836) և իշխանուհի Վարվարա Նիկոլաևնա Տրուբեցկայայի (1766—1813) որդին է։ Ն. Ա. Մուխանովը նրա ավագ եղբայրն է։ Ստացել է տնային դաստիարակություն։ Նա իր ծառայությունն սկսել է 1819 թվականին Իզմալովսկի գնդում և, ստանալով Օրենբուրգի ուլանական գնդի հեծելազորային սպայի առաջին աստիճանը, 1822 թվականին տեղափոխվել է Ուլանի լեյբգվարդիայի գունդ։

1823-1825 թվականներին եղել է Ֆինլանդիայի կորպուսի հրամանատար Ա. Զակրևսկու տրամադրության տակ գտնվող սպա։ Կ. Բուլգակովի խոսքերով՝ նա խիստ հակված է եղել դեպի Մուխանովը, նա «հոգեպես նվիրվածություն» է ցուցաբերել Զակրևսկուն, ինչը, սակայն, չի խանգարել, որ վերջինս այսպիսի արձագանք տա 1826 թվականի նոյեմբերի 27-ին թվագրված Պ. Կիսելևին ուղղված նամակում.
Չնայած դրան՝ Զակրևսկին վստահել է Մուխանովին շատ կարևոր հարցերում, ինչպիսին է Աբովի ակադեմիայում ուսանողների վարքի գաղտնի հսկողությունը։ 1826 թվականից ի վեր Մուխանովը եղել է երկրորդ բանակի գլխավոր հրամանատար կոմս Պ. Վիտգենշտեյնի համհարզը։ Մի քանի անցում կատարելով՝ 1828 թվականից ծառայել է Սեմյոնովսկի գնդում, մասնակցել է ռուս-թուրքական պատերազմին (1828-1829)։ Հասնելով կապիտան կոչման՝ 1830 թվականին Մուխանովը հեռացել է զինվորական ծառայությունից։ 
[մինի|130 px|[Ավրորա Շերնվալ]]
Թոշակի անցնելուց հետո նա ապրել է Սանկտ Պետերբուրգում։ Արտաքին գործերի նախարարությունում ծառայության անցնելուց հետո նրան ուղարկել են Յաշ և Բուխարեստ, որտեղ նա տառապել է խոլերայով և հրաշքով է փրկվել։ Վերադառնալով Մոսկվա սենեկապետի կոչումով (1833) և գնդապետի աստիճանով՝ նա հանդես է եկել Մոսկվայի արտաքին գործերի նախարարության գլխավոր արխիվում։ Նա եղել է Ե. Բարատինսկու, Ն. Պուտյատայի,  Պ. Վյազեմսկու, Պուշկինի ընկերը և սերտ ընկերություն է ունեցել Ա. Խոմյակովի հետ։

Մուխանովի գրական գործունեությունն արտահայտվել է միայն մադամ դե Ստալի «Աքսորման տասը տարի» գրքի քննադատությամբ, որը լույս է տեսել 1825 թվականին «Հայրենիքի որդի» գրքում։ Մուխանովի սուր հոդվածին հաջորդել է Պուշկինի ոչ պակաս կտրուկ հոդվածը, որը հրապարակվել է «Մոսկվայի հեռագրում»։

31-ամյա Մուխանովը հանկարծակի մահացել է թոքաբորբից 1834 թվականի օգոստոսի 20-ին Սանկտ Պետերբուրգում՝ հենց իր նախանշված՝ հայտնի գեղեցկուհի Ավրորա Կառլովնա Շերնվալի հետ հարսանիքի օրը, որը հետագայում ամուսնացել է Պ. Դեմիդովի հետ, իսկ երկրորդ ամուսնության ժամանակ՝ Ա. Կարամզինի հետ։ Թաղվել է Վլադիմիրի մարզի Ալեքսանդրովսկի շրջանի Ուսպենսկոյե գյուղում, Օրհնյալ Աստվածածնի Վերափոխման եկեղեցում, ներկայումս՝ Մոսկվայի մարզի Սերգիև-Պոսադսկի շրջանում գտնվող Բոգորոդսկի քաղաքային բնակավայրի Մուխանովո գյուղը։

## Ծանոթագրություններ

Կատեգորիա:Մոսկվա քաղաքում ծնվածներ
Կատեգորիա:Թոքաբորբից մահացածներ
Կատեգորիա:Ռուս գրողներ
Ֆլավիա Բերտոցիի սպանություն

**Ֆլավիա Բերտոցիի սպանություն**, 2002 թվականի դեկտեմբերի 3-ին Պոնտե-Կապրիասկա (Շվեյցարիա) քաղաքում տեղի ունեցած աղմկահարույց հանցագործություն։ Շվեյցարացի սահմանապահի հղի կինը՝ 31-ամյա Ֆլավիա Բերտոցին, սպանվել է իր սեփական բնակարանում` Վոլգոգրադի մարզի բնակիչ, նախկին դեսանտավոր 33-ամյա Ալեքսանդր Բակաևի կողմից, Գերմանիայի և Ռումինիայի քաղաքացի գործարար Կլաուս Օպրիսի պատվերով։

## Նախապատմություն
Երկվորյակների սպասող հղի կնոջ սպանության պատճառ է դարձել Կլաուս Օպրիսի և Ֆլավիայի ամուսնու՝ Անդրեա Բերտոցիի վեճը, որը տեղի է ունեցել 2002 թվականի մարտի 31-ին։ Գերմանիայի և Ռումինիայի քաղաքացի Կլաուս Օպրիսը Ֆրանկֆուրտից Ժնև էր գնում մեքենայով։ Շվեյցարացի ծառայողները մաքսատանը խուզարկել են նրա մեքենան։ Խուզարկության ժամանակ մաքսավորները առգրավել են դանակը, որն արգելված է երկիր ներկրելու համար։ Կլաուս Օպրիսը վրդովված է եղել, լեզվակռիվը վերածվել է ծեծկռտուքի, որի արդյունքում Օպրիսի քիթը կոտրվել է։ Նա նաև ստիպված է եղել 50 ֆրանկի չափով տուգանք վճարել։ Օպրիսը պաշտոնական բողոք է ներկայացրել, սակայն մաքսավորների գործողությունները ճանաչվել են օրինական։

Օրինախախտը խոստացել է վրեժխնդիր լինել հանցագործներից, որոնցից մեկը եղել է եֆրեյտոր Անդրեա Բերտոցին։ Իր ծանոթների օգնությամբ Կլաուս Օպրիսը Ռումինիա է կանչել Մոլդովայի չորս քաղաքացիների, որոնց խոստացել է 2 հազարական եվրո վճարել, եթե նրանք ծեծեն հանցագործներին։ Սակայն Ֆրանկֆուրտ է ժամանել միայն Ալեքսանդր Բակաևը։

## Սպանություն
Ողբերգական իրադարձությունները տեղի են ունեցել 2002 թվականի դեկտեմբերի 3-ին։ Ինչպես նկարագրվում է դատախազության նյութերում, երեկոյան ժամը 9-ի սահմաններում Օպրիսը և Բակաևը, զինված ատրճանակներով և դանակներով, ներխուժել են սահմանապահ Անդրեա Բերտոցիի տուն։ Ինքը՝ Անդրեան, հերթապահ էր, բնակարանում նրա հղի կինը՝ Ֆլավիան էր, ընկերուհու հետ։ Կանանց կապել են աթոռներին և սոսնձել նրանց բերանները։ Մտածելուց հետո Օպրիսը դիմել է Բակաևին և նշան է արել` ձեռքի ափն անցկացրելով կոկորդի վրայով։ Բակաևն առանց վարանելու սպանել է հղի կնոջը։

Երկրորդ կնոջը ողջ են թողել՝ հրահանգելով հայտնել Անդրեա Բերտոցիին, թե ինչի համար են սպանել նրա կնոջը։

## Ձերբակալություն
Կլաուս Օպրիսն ընտանիքի հետ փախուստի փորձ է արել, սակայն ձերբակալվել է Բուխարեստում։ Ալեքսանդր Բակաևի նկատմամբ միջազգային հետախուզում է հայտարարվել։ Շվեյցարիայի իշխանությունները նրան բռնելու համար 50 հազար եվրո պարգևավճար են նշանակել։ Քննությանը հայտնի է եղել, որ սպանությունից հետո Բակաևը մեկնել է Մոլդովա, որտեղ նրա հետքը կորել է։ Հանցագործին հաջողվել է ձերբակալել միայն 2003 թվականի օգոստոսի 4-ին, Կրասնոդարի երկրամասի Տուապսեի շրջանի հսկիչ անցակետերից մեկում։

## Դատավճիռ
Կլաուս Օպրիսը դատապարտվել է կալանքից անմիջապես հետո։ Նա դատապարտվել է ցմահ ազատազրկման։

Ալեքսանդր Բակաևին դատել են Ռուսաստանում։ Դատական նիստերը հետաձգվել են մինչև 2007 թվականը։ Մոսկվայի քաղաքային դատարանը ամբաստանյալին դատապարտել է 20 տարվա ազատազրկման։ Բակաևը բողոք է ներկայացրել Գերագույն դատարան։ Սակայն տուժողների ներկայացուցիչ փաստաբան Ալեքսանդր Լիննիկովը հայտարարել է, որ մտադիր է հասնել պատժի խստացմանը․ «Դատախազը խնդրել է Բակաևին ցմահ ազատազրկում նշանակել։ Դա այն է, ինչին նա արժանի է»։

## Ծանոթագրություններ

Կատեգորիա:Սպանություն